பட்டம்புதூர் அரசு உயர்நிலைப்பள்ளி

பட்டம்புதூர் அரசு உயர்நிலைப்பள்ளி என்ற உயர்நிலைப்பள்ளி, இந்தியாவில் தமிழ்நாடு மாநிலத்தின் விருதுநகர் மாவட்டத்திலுள்ளது.
 அமைவிடம் 
பட்டம்புதூர் அரசு உயர்நிலைப்பள்ளி, கடல் மட்டத்திலிருந்து சுமார் 110.18 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

 விவரங்கள் 
 இப்பள்ளியில் ஆறாம் வகுப்பு முதல் பத்தாம் வகுப்பு வரை செயல்பாட்டில் உள்ளன. தனியார் தொண்டு நிறுவனப் பங்களிப்புடன் 'ஸ்மார்ட்' வகுப்புகள், வண்ணக் கணினிகள், ஆய்வகம், சூரியக் குடும்பம் ஆகியவற்றின் முப்பரிமாண ஓவியங்கள் வரையப்பட்டுள்ளன.

 இயற்கை சார்ந்த வனவிலங்குகள், இயற்கைக் காட்சிகள், வானவில் ஓவியங்கள், பள்ளி சுவர்களில், வண்ண ஓவியங்களில் திருக்குறள் மற்றும் அவற்றின் விளக்கங்கள்,     வகுப்பறைகளில் நன்னெறி பதிவு ஓவியங்கள், ஸ்மார்ட் வகுப்பறைக்கு வெளிச் சுவர்களில் தொடருந்து பெட்டிகளின் ஓவியங்கள் ஆகியவை காணப்படுகின்றன.

 பள்ளி வளாகத்தில் செயற்கை நீரூற்று, நவீன அறிவியல் ஆய்வகம், சுகாதார ஆய்வகம், உணவருந்தும் இடம், கை கழுவும் குழாய்கள் அமைப்பு, அடிகுழாயுடன் கூடிய மழைநீர் சேகரிப்பு அமைப்பு, பல்வகை பழ மரக்கன்றுகளுடன் கூடிய தோட்டம் முதலியவை பள்ளியின் சிறப்புகள்.

 இப்பள்ளியில், தையல் கலைப் பயிற்சி, கூடை பின்னுதல், அழகு சாதன பொருட்கள் தயாரிப்புப் பயிற்சிகள், நெகிழி, உபயோகமற்ற பொருட்களிலிருந்து மாற்றுப் பொருட்கள் செய்வதற்கான பயிற்சிகள் கொடுக்கப்படுகின்றன.

 பள்ளிக்கென வாகனங்கள், பள்ளியின் கொடிக்கம்பத்தைச் சுற்றி புல்வெளிகள், தோட்டம், தொடுதிரை வசதியுடன் புரொஜெக்டர் கொண்ட வகுப்பறை, நவீன அறிவியல் கணித உபகரணங்களுடன் ஆய்வகம் ஆகியவை இப்பள்ளியின் மற்ற சிறப்புகள்.
 மேற்கோள்கள் 

பகுப்பு:விருதுநகர் மாவட்டத்திலுள்ள அரசுப் பள்ளிகள்